રિલાયન્સે જૂન ક્વાર્ટરમાં મજબૂત નાણાકીય પરિણામ નોંધાવવાના પગલે આજે કંપનીના માર્કેટકેપમાં ઉછાળો જોવા મળ્યો હતો. રિલાયન્સે ગયા શુક્રવારે પ્રથમ ક્વાર્ટરના પરિણામો જાહેર કર્યા હતા. કંપનીએ પ્રથમ ક્વાર્ટરમાં ₹9,459 કરોડનો ચોખ્ખો નફો નોંધાવ્યો હતો જે અગાઉના વર્ષના સમાનગાળા ચોખ્ખા નફાની સરખામણીમાં 4.47 ટકાની વૃદ્ધિ દર્શાવે છે. રિફાઈનિંગ અને પેટ્રો કેમિકલ બિઝનેસની આગેવાનીમાં કંપનીએ આ સિદ્ધિ હાંસલ કરી હતી.